Skype
Skype je peer-to-peer (P2P) mreža (i istoimeni program) koji pružaju uslugu internet-telefonije (VoIP). Korisnici programa mogu besplatno međusobno da pričaju preko mreže, a program u pojedinim zemljama pruža i uslugu pozivanja i primanja poziva sa standardnih telefonskih brojeva (SkypeOut i SkypeIn), koja se dodatno naplaćuje. 14. oktobra 2005. kompanija SkypeGroup, koja je vlasnik licence, prodata je za 1,9 milijardi eura eBay-u. 10. maja 2011. je objavljeno da je Microsoft kupio Skype Communications, S.à r.l za 8.5 milijardi US$. Kompanija će biti inkorporirana kao odjel Microsofta, i Microsoft će preuzeti svu tehnologiju, uključujući Skype, u sklopu kupovine.